Stranica 2

                                              Z A P I S N I K

sa  7. sjednice  Školskog odbora Ekonomsko-birotehničke škole, Slavonski Brod, održane 14. svibnja 2026. godine  u prostorijama Škole  s početkom u 13,15 sati.
Nazočni članovi Školskog odbora:
1. Maja Antolović
2. Anita Maratović Tolić
3. Mirna Vovk

4. Ldija Blažević
Nenazočni članovi: Ivana Botica (opravdano), Tomislav Delić i Ivan Tucić
Ostali nazočni: Mato Čaklovac, ravnatelj i  Dragica Filajdić, tajnica. 

Sjednici je nazočan potreban broj članova za pravovaljano odlučivanje. Predjednica Školskog odbora Mirna Vovk je pozdravila  nazočne i predložila sljedeći DNEVNI RED na usvajanje: 
1. Usvajanje zapisnika s 6. sjednice Školskog odbora Ekonomsko-birotehničke škole

2. Donošenje Odluke o raspisivanju natječaja za imenovanje ravnatelja Ekonomsko-birotehničke škole
3. Različito 
Dnevni red sjednice je jednoglasno prihvaćen. 
Ad) 1. 

Na zapisnik sa 6. sjednice Školskog odbora, koji je uz poziv dostavljen svim članovima Školskog odbora,  nije bilo primjedbi pa je isti jednoglasno usvojen.

Ad) 2.
Ravnatelju Mati Čaklovcu  istječe  petogodišnji mandat ravnatelja 31. kolovoza 2026. godine. Sukladno odredbama Zakona o odgoju i obrazovanju u osnovnoj i srednjoj školi, Školski odbor raspisuje natječaj za imenovanje ravnatelja škole, a prema odredbama Statuta Ekonomsko-birotehničke škole natječaj se raspisuje najkasnije 60 dana prije isteka mandata aktualnog ravnatelja. Slijedom navedenog predsjednica Školskog odbora  Mirna Vovk je predložila donošenje Odluke o raspisivanju natječaja za imenovanje ravnatelja Ekonomsko-birotehničke škole, Slavonski Brod. 

Na prijedlog predsjednice Školskog odbora nije bilo primjedbi pa je Školski odbor jednoglasno donio sljedeću ODUKU:
· Raspisuje se natječaj za imenovanje ravnatelja Ekonomsko-birotehničke škole 

     -    Natječaj će se objaviti u Narodnim novinama  i službenoj web stranici Škole 

          www.ss-ekonomsko-birotehnicka-sb.skole.hr
     -    Rok za podnošenje prijava kandidata na natječaj je 8 dana od dana objave 

          natječaja

· Sastavni dio ove odluke je tekst natječaja

· Ova odluka stupa na snagu danom donošenja

Sjednica je završila u 13,45  sati.

Zapisnik sastavila:                                               Predsjednica Školskog odbora:                                      

Dragica Filajdić, dipl. iur.                                             Mirna Vovk, dipl. oec.
